Pályázati adatlap
1. A tudományos munka megvalósítója (név, évfolyam, szak): 

Györkös Rita, I. évfolyam, Vezetés és szervezés szak (MSc.)
2. A téma előzetes címe: 
A tanulási hatás figyelembevételének lehetősége termelésmenedzsment döntéseknél.
3. Témavezető/Konzulens (Név, beosztás, tanszék): 

Dr. Koltai Tamás egyetemi tanár, Menedzsment és Vállalatgazdaságtan Tanszék
4. A tudományos munka tárgya
A tanulási hatás kifejezésének egyik lehetséges módja a fajlagos gyártási idő mennyiségtől függő csökkenésének modellezése exponenciális függvénnyel. A fajlagos gyártási idő csökkenése befolyásolja többek között a közvetlen költségeket, optimális rendelési tételnagyságot, optimális termékszerkezetet, ütemezési döntéseket. Ezen hatások tanulmányozása a tudományos munka tárgya.
5. A tudományos munka célja
A tudományos munka célja olyan matematikai modellek kidolgozása, amelyek a tanulási hatás figyelembevételével támogatnak termelés- és szolgáltatásmenedzsment döntéseket.
6. A téma tudományos háttere, aktualitása:

A tanulási hatást először az 1950-években mutatták ki a magas élőmunka tartalmú szerelési tevékenységeknél a hadiiparban. A megváltozott ipari technológiák ellenére napjainkban ismét előtérbe került. Ennek oka egyrészt az élőmunka-igényes szolgáltatások jelentőségének növekedése, másrészt a gyártási sorozatnagyságok csökkenése és a gyakori termékváltások.
7. A téma kutatásának megkezdése előtt feldolgozásra ajánlott irodalom:

Conway, R. és Schultz, A. (1959): „The Manufacturing Progress Function.” Journal of Industrial Engineering, Vol. 10, No.1, 39-53.o.

McIntyre, E. V. (1977): „Cost-Volume-Profit Analysis Adjusted for Learning”, Management Science, Vol.24, No.2, 149-160.o.

Yelle, Louis E. (1979): University of Lowell, Education, „The Learning Curve: Historical Review and Comprehensive Survey”, Decision Sciences, Vol.10., 302-328.o.

8. A tudományos munka eszközei, módszerei, mintavételi eljárások (kísérleti körülmények, eszközök, módszerek, feltételek bemutatása):
A tudományos munka matematikai modellezést, valamint a számítások elvégzéséhez Excel modellek fejlesztését, továbbá matematikai programozási szoftverek alkalmazását igényli. Szükség lehet konkrét mérések elvégzéséhez kézi illetve automatikus időmérőeszközök segítségére is.

9. A pályázat megvalósításának ideje alatt tervezett előrehaladás a téma kutatásában:
· ​A témakör szakirodalmának áttekintése és tanulmányozása.

· Nemlineáris költségelemzési modellek fejlesztése a tanulási hatást figyelembe vevő közvetlen költségek leírására.

· Optimális tételnagyság meghatározását tanulási hatás mellet lehetővé tevő nemlineáris termékszerkezet optimalizáló modell fejlesztése.

· A tanulási hatást figyelembe vevő optimális rendelési tételnagyság meghatározását lehetővé tevő modell fejlesztése.

· Az elméleti modellek verifikálását lehetővé tevő adatgyűjtés végzése egy ipari vagy szolgáltatási folyamatnál.

· A tudományos eredmények dokumentálása.

